Súradnice: 42°41′40″S 23°19′55″V﻿ / ﻿42,69444°S 23,33194°V﻿ / 42.69444; 23.33194

**Centrálna budova Bulharskej akadémie vied** (bulh. Централната сграда на Българска академия на науките – *Centralnata sgrada na Bălgarska akademija na naukite*) je hlavná budova Bulharskej akadémie vied, ktorá sa nachádza v meste Sofia, v Sofijskej oblasti, v západnom Bulharsku. Kultúrna pamiatka národného významu.

Ďalšie názvy
------------

Stavba je známa aj ako ako **Budova Bulharskej akadémie vied** (bulh. Сградата на Българска академия на науките – *Sgradata na Bălgarska akademija na naukite*), alebo len **Bulharská akadémia vied** (bulh. Българска академия на науките – *Bălgarska akademija na naukite*), prípadne pod jej pôvodným názvom **Bulharská literárna spoločnosť** (bulh. Българско книжовно дружество – *Bălgarsko knižovno družestvo*).

Lokalita
--------

Budova leží v centrálnej časti Sofie v rajóne Sredec na bulváre „Car Osvoboditel" (bulh. булевард „Цар Освободител" – *buleverad „Car Osvoboditel"*, doslova *bulvár cára Osloboditeľa*) č. 1 na mieste kde sa bulvár križuje s námestím „Narodno săbranie" (bulh. площад „Народно събрание" – *ploštad „Narodno săbranie"*, doslova *námestie Národné zhromaždenie*

Dejiny
------

Počiatky dejín budovy siahajú do mája 1883, kedy sofijská mestská obecná správa darovala lokalitu v centrálnej časti mesta na výstavbu budovy sídla Bulharskej literárnej spoločnosti, ktorá bola priamym predchodcom dnešnej Bulharskej akadémie vied. Základný kameň budovy bol položený v roku 1890. Samotná výstavba prebehla prevažne v roku 1892. a bola ukončená v priebehu roku 1893. Prvým obyvateľom budovy, nebola Bulharská literárna spoločnosť, v budove sa najskôr usídlilo vtedajšie ministerstvo vnútra a samotná Bulharská literárna spoločnosť sa nakoniec do budovy nasťahovala podstatne neskôr.

Budova bola dvakrát rekonštruovaná a rozširovaná. Prvá prestavba spojená s rozšírením budovy sa uskutočnila v roku 1907. Druhá prestavba pri ktorej bola k areálu v severnej časti pristavená nová budova a v centrálnej časti prednej fasády budovy bol postavený monumentálny hlavný vchod sa uskutočnila v rokoch 1925 – 1928.

V roku 1955 budova získala štatút kultúrnej pamiatky národného významu.

V súčasnosti je budova sídlom centrálneho sekretariátu Bulharskej akadémie vied, ako aj sídlom prezidenta Bulharskej akadémie vied a v budove sa nachádzajú taktiež Centrálna knižnica Bulharskej akadémie vied a vedecký archív.

Charakteristika
---------------

Pôvodná centrálna časť budovy bola postavená podľa projektu švajčiarskeho architekta Heinricha Mayera. Prvá prestavba a rozširovanie budovy sa uskutočnili podľa projektu architekta Petka Momčilova, autormi projektu druhej prestavby boli architekti Jordan Jordanov a Sava Ovčarov.

Nad hlavný vchod do budovy je vo vrchnej časti ukončený trojuholníkovým frontónom, ktorý je dekorovaný ozdobnou kartušou vnútri ktorej sa nachádzajú sošky muža a ženy. Ozdobný frontón zhotovil Kiril Šivarov podľa projektu Michajla Paraščuka.

Štatút a dôvod pamiatkovej ochrany
----------------------------------

Kategória: kultúrna pamiatka národného významu

Budova bola vyhlásená za kultúrnu pamiatku národného významu v roku 1955. Štatút bol potvrdený aj v roku 1998 Ako dôvod ochrany je stanovená architektonicko-staviteľská a historická hodnota budovy. Názov budovy ako je uvedený na zozname kultúrnych pamiatok národného významu je *Sgradata na Bălgarska akademija na naukite* (bulh. Сградата на Българска академия на науките, doslova *Budova Bulharskej akadémie vied*).

Galéria
-------

* celkový pohľad na budovucelkový pohľad na budovu
* pohľad na centrálnu časť prednej fasády z juhovýchodupohľad na centrálnu časť prednej fasády z juhovýchodu
* pohľad na severovýchodný roh budovypohľad na severovýchodný roh budovy
* budova na historickej snímke zhotovenej okolo roku 1930budova na historickej snímke zhotovenej okolo roku 1930

Referencie
----------

1. 1 2 3 4 5 6 7 8 9 10 11 12 13 14 15  KADIJSKA, Taňa; BLAŽEVA, Elena; SAVOVA, Mariana. Enciklopedija Sofia. Sofia : Bălgarska akademija na naukite – Naučnoinformacionen centăr "Bălgarska enciklopedija" – Knigoizdatelska kăšta "Trud". 2017. 420 s. ISBN 9549384921. S. 119. (bulharsky)
2. 1 2 3 4 5  STANISHEV, Georgi. Sofia – architectural guide. Berlin : DOM publishers. 2019. 320 s. ISBN 9783869226576. S. 129. (po anglicky)
3. 1 2 3 4 5 6 7 8 9 10 11 12 13 14 15 16 17 18  PETROV, Zdravko. Istoričeski maršruti: Sofia. Sofia : Siela Norma AD. 2019. 306 s. ISBN 9789542829584. S. 276 – 278. (bulharsky)
4. 1 2 3 4 5 6 7 8 9 10 11 12   *Министерство на културата на Република България* [online]. mc.government.bg, [cit. 2023-04-11]. Dostupné online.
5. 1 2 3 4 5 6 7 8   *Наследството на София* [online]. io.morphocode.com, [cit. 2022-10-04]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Bulharská akadémia vied (centrálna budova)**